(8)

Komisija je iskala in preverila vse informacije, ki so bile po njenem mnenju potrebne za predhodno ugotavljanje dampinga, škode, ki je zaradi tega nastala, in interesa Skupnosti. Preveritveni obiski so bili opravljeni na naslednji način: (a) Proizvajalci Skupnosti Preveritveni obiski so bili izvedeni v prostorih desetih vzorčenih proizvajalcev Skupnosti, ki imajo sedež v petih različnih državah članicah. Vzorčeni proizvajalci Skupnosti ter drugi sodelujoči proizvajalci Skupnosti so na podlagi določb iz člena 19 osnovne uredbe zahtevali, da se njihova identiteta obravnava kot zaupna. Trdili so, da bi lahko razkritje njihove identitete povzročilo nevarnost znatnih škodljivih učinkov. Resnično nekateri proizvajalci pritožniki Skupnosti dobavljajo strankam v Skupnosti, ki svoje izdelke dobivajo tudi iz LRK in Vietnama in ki imajo torej neposredno korist od tega uvoza. Navedeni pritožniki so zato v občutljivem položaju, saj nekatere izmed njihovih strank ne bi bile zadovoljne, če bi vložili ali podprli pritožbo proti domnevno škodljivem dampingu. Zato so bili mnenja, da tvegajo povratne ukrepe, ki bi jih lahko uvedle njihove stranke, ter morebitno prenehanje poslovanja z njimi. Zahteva je bila odobrena, saj je bila dovolj utemeljena. Predstavniki nekaterih proizvajalcev izvoznikov in en nepovezan uvoznik so trdili, da niso mogli pravilno uveljaviti svoje pravice do obrambe, saj identiteta pritožnikov ni bila razkrita. Trdili so, da v takšnih okoliščinah niso mogli preveriti pravne podlage pritožnikov. Vendar je treba omeniti, da je bil individualen obseg proizvodnje posameznega pritožnika zainteresiranim strankam na voljo v pregled, torej čeprav je bilo ime navedenih družb izbrisano, je bilo pravno podlago mogoče preveriti. Zato je bil ta zahtevek zavrnjen. (b) Nepovezani uvozniki v Skupnosti: — Adidas Salomon AG, Nemčija, — C&J Clark International Limited, Združeno kraljestvo, — George Clothing Ltd., Združeno kraljestvo, — Nike European Operations B.V., Nizozemska, — Puma AG Rudolf Dassler Sport, Nemčija, — Timberland Europe B.V., Nizozemska. (c) Proizvajalci izvozniki v LRK — Apache Footwear Ltd. („APE I“), — Apache Footwear II Ltd. („APE II“), — FED International Corp. („FED“), — FuGuiNiao Shoes Development Co. Ltd. („FS“), — Golden Step Industrial Co. Ltd. („GS“), — Growth-Link Overseas Co. Ltd. („GLO“), — Heng Tai Hong Wei Shoes Co. Ltd. („Heng Ta“’), — Laikong Footwear Co. Ltd. („Laikong“), — Laitin Footwear Co. Ltd. („Laitin“), — Poong Won Chehwa Co. Ltd. („PWC“), — Sun Sang Kong Yuen Shoes FTY (Hui Yang) Co. Ltd. („SSKY“), — Yue Yuen Group („Yue Yuen“). (d) Proizvajalci izvozniki v Vietnamu — Pou Yuen Vietnam Enterprise Ltd. Yuen Yuen, — Pou Chen Vietnam Enterprise Ltd. Yuen Yuen, — Taekwang Vina Industrial Co. Ltd., — Haiphong Leather Products and Footwear Company, — Company No 32, — Dona Biti's IMEX Corp; Pte. Ltd., — Binh Tien Imex Corp. Pte. Ltd., — Kai Nan Joint Venture Co. Ltd. Ob upoštevanju potrebe po določitvi normalne vrednosti za proizvajalce izvoznike v LRK in Vietnamu, ki jim TGO morda ne bo odobren, je bil preveritveni obisk z namenom določitve normalne vrednosti na podlagi podatkov iz primerljive države, v tem primeru Brazilije, izveden v prostorih naslednjih družb: — Bison Indústria de Calçados Ltda, — Calçados Azaleia SA, — H. Bettarello Curtidora e Calçados Ltda.